કાલે જે કરવાનું છે તે આજે કરો અને આજે કરવાનું છે તે અત્યારે કરો તો તમારો બેડો પાર થઇ શકે છે. રાજકીય નેતાઓ જો આ વાક્યને સમજી શકે તો તેમનો પણ બેડો પાર થઇ જાય છે. એક વખત ચૂંટાયા પછી સાડા ચાર વર્ષે દર્શન આપતા પ્રજાના પ્રતિનિધિ ચોક્કસ ઘરભેગા થઇ જાય છે પરંતુ જો તેમણે પાંચ વર્ષ સુધી મતદારો સાથે સબંધ બનાવી રાખ્યો હોય તો તેમને વિજયી થવા માટે કોઇ વિશ્ન આડે આવતા નથી. ગુજરાતની જનતા સ્માર્ટફોન વાપરીને સ્માર્ટ બની રહી છે. લોભામણી લાલચો તેમને ગમતી નથી. ખોટા વાયદાથી તેઓ ખફા હોય છે. ગુજરાત સરકારે ચૂંટણીની આચાર સંહિતા પહેલાં એટલી બધી જાહેરાતો કરી દીધી છે કે જે સરકાર પ્રત્યેક મહિને પણ કરી શકતી હોય છે. જે પહેલાં કરવાનું હતું તે અત્યારે કરવાનો કોઇ મતલબ નથી. જનતા બઘું સમજે છે પણ નેતા સમજતા નથી. મતદારો સમજે છે પરંતુ પ્રતિનિધિ સમજતા નથી...